Lietuvos Respublikos Vyriausybė

nutarimas

DĖL VALSTYBINĖS MIŠKO ŽEMĖS PAVERTIMO KITOMIS NAUDMENOMIS ŽEMĖS SKLYPUOSE DRUSKININKŲ IR TAURAGĖS RAJONO SAVIVALDYBĖSE

2022 m. rugsėjo 28 d. Nr. 967

Vilnius

Vadovaudamasi Lietuvos Respublikos miškų įstatymo 11 straipsnio 1 dalies 5 punktu, 8 ir 12 dalimis ir įgyvendindama Miško žemės pavertimo kitomis naudmenomis ir kompensavimo už miško žemės pavertimą kitomis naudmenomis tvarkos aprašą, patvirtintą Lietuvos Respublikos Vyriausybės 2011 m. rugsėjo 28 d. nutarimu Nr. 1131 „Dėl Miško žemės pavertimo kitomis naudmenomis ir kompensavimo už miško žemės pavertimą kitomis naudmenomis tvarkos aprašo patvirtinimo ir kai kurių Lietuvos Respublikos Vyriausybės nutarimų pripažinimo netekusiais galios“, Lietuvos Respublikos Vyriausybė nutaria:

1. Paversti kitomis naudmenomis valstybinę miško žemę Nacionalinės žemės tarnybos prie Žemės ūkio ministerijos patikėjimo teise valdomuose žemės sklypuose, kurių pagrindinė žemės naudojimo paskirtis – kita, naudojimo būdas – teritorijos krašto apsaugos tikslams, pagal miško žemės plotų schemas:

1.1. žemės sklype (kadastro Nr. 1501/0003:45, plotas 0,6692 hektaro) (suteiktame neatlygintinai naudotis Lietuvos kariuomenei), esančiame Druskininkų sav., Sodų g. 39, kitomis naudmenomis paverčiamos valstybinės miško žemės plotas 0,12 hektaro (1 priedas);

1.2. žemės sklype (kadastro Nr. 7718/0002:70, plotas 49,3204 hektaro) (suteiktame neatlygintinai naudotis Lietuvos kariuomenei), esančiame Tauragės r. sav., Tauragės sen., Laužo k. 1, kitomis naudmenomis paverčiamos valstybinės miško žemės plotas 0,46 hektaro (2 priedas);

1.3. žemės sklype (kadastro Nr. 7718/0002:70, plotas 49,3204 hektaro) (suteiktame neatlygintinai naudotis Lietuvos kariuomenei), esančiame Tauragės r. sav., Tauragės sen., Laužo k. 1, kitomis naudmenomis paverčiamos valstybinės miško žemės plotas 4,68 hektaro (3 priedas).

2. Nustatyti, kad už valstybinės miško žemės pavertimą kitomis naudmenomis kompensuojama pinigais:

2.1. kompensacijos dydis už šio nutarimo 1.1 papunktyje nurodytą kitomis naudmenomis paverčiamos valstybinės miško žemės 0,12 hektaro plotą Druskininkų savivaldybėje – 3 248,28 euro (trys tūkstančiai du šimtai keturiasdešimt aštuoni eurai dvidešimt aštuoni centai);

2.2. kompensacijos dydis už šio nutarimo 1.2 ir 1.3 papunkčiuose nurodytą kitomis naudmenomis paverčiamos valstybinės miško žemės 5,14 hektaro plotą Tauragės rajono savivaldybėje – 33 642,58 euro (trisdešimt trys tūkstančiai šeši šimtai keturiasdešimt du eurai penkiasdešimt aštuoni centai).

Ministrė Pirmininkė	Ingrida Šimonytė

Krašto apsaugos ministras	Arvydas Anušauskas